Tuotekehityksen kulisseissa

Nokian Hakkapeliitta 9 syntyi yli sadan ammattilaisen yhteistyönä. Uutuusrenkaan matka suunnittelusta tuotantoon oli vaiherikas ja kesti yli neljä vuotta. Asetimme kuitenkin alusta lähtien tavoitteet korkealle: tähtäimenä oli tehdä turvallinen ja ohjaustuntumaltaan vakaa talvirengas, joka tuo äärimmäistä pitoa jäällä. Olemme ensimmäisenä rengasvalmistajana maailmassa kehittäneet kaksi erilaista nastaa renkaan kulutuspinnan keskialueelle ja kulutuspinnan reunoille.